Vitajte, moje meno je Gordy Curphy.
Dnes chcem hovoriť o novom koncepte s názvom TQ,
t. j. o kvociente tímovej efektívnosti.
Čo je TQ?
TQ môžeme definovať 3 spôsobmi:
Po prvé, na úrovni jednotlivca ide o schopnosť lídra vybudovať vysoko výkonný tím.
Všetci poznáme športových trénerov alebo manažérov, ktorí prechádzajú z tímu do tímu a zakaždým dokážu vytvoriť vysoko výkonný tím.
Žiaľ, platí to aj naopak.
TQ môžeme definovať aj na úrovni tímu.
V tomto prípade ide o to, do akej miery sa tím prejavuje ako vysoko výkonný.
Výskum hovorí, že 20 % tímov je vysoko výkonných. Zvyšok sú priemerné alebo nízko výkonné tímy.
A napokon, TQ môžeme definovať na úrovni organizácie.
Organizácie sú zložené zo stoviek, ak nie tisícok tímov.
Aké je priemerné TQ pre všetky tieto tímy?
A ak sa špecificky pozrieme na tímy, ktoré sú kľúčové pre vytvorenie a realizáciu stratégie - aké je priemerné TQ týchto tímov?
Pozor, ja silno verím v IQ aj EQ. Niekde po ceste sme však prestali vnímať, že leadership je tímový šport.
TQ je rovnako dôležité, pokiaľ ide o výber lídrov, ich rozvoj, hodnotenie či povýšenie.
V nasledujúcom videu budem hovoriť o tom, ako sa dá TQ merať.